b'\n_START_ARTICLE_\n\xc2\xabLurbl\xc3\xa6serne\xc2\xbb\n_START_PARAGRAPH_\n\xc2\xabLurbl\xc3\xa6serne\xc2\xbb er et kunstverk p\xc3\xa5 R\xc3\xa5dhuspladsen i K\xc3\xb8benhavn. De to bl\xc3\xa5serne er utf\xc3\xb8rt i bronse og plassert p\xc3\xa5 en s\xc3\xb8yle av tegl. Samlet h\xc3\xb8yde p\xc3\xa5 monumentet er ca. 20 meter._NEWLINE_Monumentet er utf\xc3\xb8rt av billedhuggeren Siegfried Wagner, og arkitekt Anton Rosen st\xc3\xa5r for utformingen av s\xc3\xb8ylen. Det ble utf\xc3\xb8rt i perioden 1911\xe2\x80\x931914, og var en gave til K\xc3\xb8benhavns kommune i anledning 100-\xc3\xa5ret for brygger J.C. Jacobsens f\xc3\xb8dsel. Det ble oppstilt p\xc3\xa5 R\xc3\xa5dhuspladsen i 1914._NEWLINE_Inskripsjon p\xc3\xa5 sokkelen lyder \xc2\xabJ.C. JACOBSEN\xe2\x80\xa2CARLSBERG 1811\xe2\x80\xa22\xe2\x80\xa2SEPTEMBER\xe2\x80\xa21911\xc2\xbb._NEWLINE_Ideen om en lurbl\xc3\xa5ser p\xc3\xa5 s\xc3\xb8yle p\xc3\xa5 R\xc3\xa5dhuspladsen kom opprinnelig fra Lorenz Fr\xc3\xb8lich rundt 1890, og en pr\xc3\xb8veoppstilling med en slik figur fant sted i 1901. Endringen fra \xc3\xa9n til to lurbl\xc3\xa5sere kom relativt sent i arbeidet med det endelige monumentet, noe som f\xc3\xb8rte til at de to figurene st\xc3\xa5r trangt p\xc3\xa5 s\xc3\xb8ylen. _NEWLINE_Lurbl\xc3\xa5serne skulle etter sigende bl\xc3\xa5se i hornene n\xc3\xa5r en jomfru passerte dem.'